Babelscape/SREDFM huggingface dataset:
Γουίλιαμ Άντερς

Ο Γουίλιαμ Άντερς ("William Alison "Bill" Anders", 17 Οκτωβρίου 1933) είναι Αμερικανός πρώην αξιωματικός της Αμερικανικής Πολεμικής Αεροπορίας, ηλεκτρολόγος μηχανικός, πυρηνικός μηχανικός, αστροναύτης της NASA και επιχειρηματίας. Ο Άντερς, μαζί με τους συνεργάτες του στο Απόλλων 8 Φρανκ Μπόρμαν και Τζιμ Λόβελ, είναι ένα από τα τρία πρώτα πρόσωπα που άφησαν την τροχιά της Γης και ταξίδεψαν προς τη Σελήνη.
Μίλαν Σρέιμπρ

Ο Μίλαν Σρέιμπρ ("λατινικό αλφάβητο : Milan Šrejber"), γεννημένος στις 30 Δεκεμβρίου 1963 στην Πράγα της Τσεχοσλοβακίαίας, είναι πρώην Τσεχοσλοβάκος, σήμερα Τσέχος, πρωταθλητής της αντισφαίρισης. Έφτασε στην υψηλότερη κατάταξή του στην ATP στο απλό το No 23 στον κόσμο τον Οκτώβριο του 1986.

Το καλύτερο αποτέλεσμα του σε Γκραντ σλαμ τουρνουά ήταν στο αμερικανικό όπεν του 1986, όπου έφτασε στους προημιτελικούς. Στο κύπελλο Ντέιβις έχει αγωνιστεί για την Τσεχοσλοβακία από το 1986 έως το 1991 σε 6 διοργανώσεις με ρεκόρ 12 νίκες και 7 ήττες.

Εκπροσώπησε την Τσεχοσλοβακία στους Ολυμπιακούς αγώνες του 1988 που έγιναν στην Σεούλ όπου στο απλό αποκλείστηκε στον πρώτο γύρο αλλά στο διπλό με συμπαίκτη τον Μίλοσλαβ Μετσίρ κατέκτησαν το χάλκινο μετάλλειο.
Όλαφ Τρίγκβασον

Ο Όλαφ Τρίγκβασον ("Olaf Tryggvason", περί το 963 - 9 Σεπτεμβρίου 1000) βασιλιάς της Νορβηγίας (995 - 1000) ήταν γιος του Τρίγκβε Όλαφσον βασιλέως του Βικέν και της Άστριντ Έρικσνταττερ, σύμφωνα με τα πιο σύγχρονα Σάγκας δισέγγονος του Χάραλντ Χορφάγκρε του πρώτου βασιλιά της Νορβηγίας.
Ο Όλαφ αναφέρεται οτι έπαιξε τον σημαντικότερο ρόλο στον εκχριστιανισμό της Νορβηγίας με πολλούς τρόπους. Αναφέρεται οτι ανήγειρε την πρώτη εκκλησία στην Νορβηγία (995) και οτι ίδρυσε την πόλη του Τρόντχαϊμ (997), ένας ανδριάντας του Όλαφ Τρίγκβασον βρίσκεται στην κεντρική πλατεία της πόλης.
Οι ιστορικές αναφορές για τον Όλαφ Τρίγκβασον είναι πολύ αραιές, αναφέρεται σε μερικές σύγχρονες Αγγλικές πηγές και ποιήματα. Η παλαιότερη πηγή απο τον Αδάμ της Βρέμης (περί το 1190), αργότερα γράφτηκαν 2 Σάγκα σχετικά με τον Όλαφ από τους Ισλανδούς Όντρ Σνόρρασον και Γκουνλόγκρ Λέιφσον, ο Σνόρρι Στούρλουσον βασίστηκε στα Σάγκας του Σνόρρι Στούρλουσον. Οι σύγχρονοι ιστορικοί αμφισβητούν όμως όλες αυτές τις πληροφορίες, βασίζονται περισσότερο στις τελευταίες πηγές των Σάγκας.
Είναι αβέβαιες οι πληροφορίες σχετικά με τον τόπο και τον χρόνο της γέννησης του Όλαφ Τρίγκβασον. Οι παλιότερες Νορβηγικές πηγές τον 12ο αιώνα αναφέρουν ότι γεννήθηκε στις Ορκάδες στις οποίες η μητέρα του είχε δραπετεύσει προκειμένου να διαφύγει από τους δολοφόνους του πατέρα του. Άλλες πηγές στα τέλη του 12ου αιώνα αναφέρουν ότι η μητέρα του διέφυγε στις Ορκάδες με τον μικρό Όλαφ όταν ήταν ο ίδιος τριών ετών για τον ίδιο λόγο, όλες οι πηγές συμφωνούν όμως ότι ο μικρός Όλαφ κατέληξε τελικά στην αυλή του βασιλιά Βάλντεμαρ.
Super Turrican 2

Το Super Turrican 2 είναι ένα 16-bit shooter βιντεοπαιχνίδι, που αναπτύχθηκε από τη Factor 5 και κυκλοφόρησε από την Ocean Software, για το SNES, το 1995. Το παιχνίδι αποτελεί μέρος της σειράς "Turrican" και σίκουελ του "Super Turrican". Το παιχνίδι είχε κυκλοφορήσει και σε Virtual Console, στη Βόρεια Αμερική, στις 29 Σεπτεμβρίου του 2008, αλλά αποσύρθηκε, τον Οκτώβριο του 2013. Το παιχνίδι του SNES, είχε λάβει, επίσης, θετικές κριτικές.
Ζαν Ροσφόρ

Ο Ζαν Ροσφόρ ("Jean Rochefort", 29 Απριλίου 1930 - 9 Οκτωβρίου 2017) ήταν Γάλλος ηθοποιός με μια καριέρα που διήρκεσε πάνω από πέντε δεκαετίες.
Αγαθούλης

Αγαθούλης ή Αισιοδοξία (γαλλικά Candide ou l'optimisme) είναι σατιρικό μυθιστόρημα του Γάλλου φιλόσοφου Βολταίρου. Δημοσιεύθηκε ανώνυμο το 1759. Το 1776 μια γερμανική μετάφραση εμφανίστηκε με τον τίτλο “Αγαθούλης, ή Tο καλύτερο όλων των κόσμων”. Aυτή η σάτιρα έχει ως στόχο, μεταξύ άλλων, την αισιόδοξη πεποίθηση του Γκότφριντ Βίλχελμ Λάιμπνιτς, ο οποίος ήταν πεπεισμένος για αυτό ως το καλύτερο όλων των δυνατών κόσμων. Αλλά με χιούμορ, σαρκασμό κι ειρωνεία ο Βολταίρος κοροϊδεύει στο δικό του «Conte philosophique» την αλαζονική αριστοκρατία, την Ιερά Εξέταση της Ρωμαιοκαθολικής εκκλησίας, τον πόλεμο, τη σκλαβιά και το ουτοπικό όνειρο του απλού ανθρώπου για μια ανέμελη ζωή.

μικρογραφία|Αγγλική έκδοση του 1762
Γιόζεφ Κόζελουχ

Ο Γιόζεφ Κόζελουχ ("λατινικό αλφάβητο : Josef Koželuh"), (Πράγα, Αυστρουγγαρία, 1890 - Κοπεγχάγη Δανία, 1974), είναι πρώην Τσεχοσλοβάκος πρωταθλητής της αντισφαίρισης, ποδοσφαιριστής και του Χόκεϊ επί πάγου. Στην αντισφαίριση ήταν νο 10 στον κόσμο το 1930.

Ο Κόζελουχ ήταν νικητής στο κύπελλο Μπρίστολ που γινόταν στην Γαλλία το 1930. Αγωνίστηκε για την Τσεχοσλοβακία στους Διασυμμαχικούς αγώνες στο Παρίσι το 1920 με συμπαίκτη τον αδελφό του Κάρελ Κόζελουχ έχασαν από την Αμερικανική ομάδα στα ημιτελικά.

Επειδή ήταν επαγγελματίας δεν του επιτρεπόταν η συμμετοχή στο κύπελλο Ντέιβις και στα τουρνουά Γκραντ σλαμ. Εργάστηκε σαν προπονητής της Δανικής βασιλικής οικογένειας.

Στο ποδόσφαιρο αγωνίστηκε στην Ραπίντ Βιέννης. Στο Χόκεϊ επί πάγου αγωνιζόταν στην Σπάρτα Πράγας στην θέση του επιθετικού.
Γιάντβιγκα Ροζενμπαούμοβα

Η Γιάντβιγκα Ροζενμπαούμοβα ("τσεχικά : Hedwiga Rosenbaumová") (3 Ιουλίου 1864, Αυστροουγγαρία - 31 Ιουλίου 1939 Πράγα Τσεχοσλοβακίας) ήταν Τσεχοσλοβάκα πρωταθλήτρια και Ολυμπιονίκης της αντισφαίρισης.

Ήταν Γερμανίδα και Εβραία στην καταγωγή που ζούσε στην Πράγα της τότε Αυστροουγγαρίας και σύζυγος του δημοσιογράφου Siegfried Rosenbaum.

Ήταν νικήτρια στο τσεχικό πρωτάθλημα Korunas στην Πράγα το 1904, στο πρωτάθλημα του Βερολίνου το 1899 και το 1900, Φιναλίστ στο αυστριακό πρωτάθλημα στην Πράγα το 1899. 
Συμμετείχε στους Ολυμπιακούς Αγώνες του 1900 στο Παρίσι, εκπροσωπώντας την Βοημία, όπου κέρδισε δύο χάλκινα μετάλλια. Στο απλό γυναικών έχασε από την Γαλλίδα Ελέν Πρεβό πήρε το χάλκινο, και στο μεικτό διπλό με συμπαίκτη τον Βρετανό Άρτσιμπαλντ Γουόρντεν πήραν επίσης το χάλκινο.
Super Double Dragon

Το Super Double Dragon (ιαπωνικά: リターン・オブ・双截龍ダブルドラゴン, χέπμπορν: "Ritān Obu Daburu Doragon"), γνωστό στην Ιαπωνία ως Return of Double Dragon, είναι ένα βιντεοπαιχνίδι side-scrolling – beat-'em-up, που αναπτύχθηκε από την Technōs Japan και κυκλοφόρησε από την ίδια στην Ιαπωνία και από την Tradewest στη Βόρεια Αμερική και στην Ευρώπη, για το SNES, το 1992. Το παιχνίδι είναι μέρος της σειράς "Double Dragon" και σίκουελ του "Double Dragon III: The Sacred Stones", που είχε κυκλοφορήσει για το NES. Το παιχνίδι δεν είχε κυκλοφορήσει ποτέ για arcade, παρά μονάχα για οικιακές κονσόλες. Το "AllGame" σε κριτική του για το παιχνίδι, το είχε βαθμολογήσει με 2.5 στα 5 αστέρια.
Ιερός Ναός Αγίου Βουκόλου Σμύρνης

Ο Ιερός Ναός Αγίου Βουκόλου Σμύρνης, γνωστός και ως Άη Βούκλας βρίσκεται στη λαϊκή συνοικία του Μπασμανέ (Basmane) στη Σμύρνη και είναι αφιερωμένος στον Άγιο Βουκόλο, ο οποίος είναι και ο πολιούχος της πόλης. Οικοδομήθηκε από την ελληνική κοινότητα του Μπασμανέ το 1886. Ήταν η μοναδική ρωμαίικη εκκλησία που γλίτωσε από Μεγάλη πυρκαγιά της Σμύρνης και τους βανδαλισμούς του τουρκικού όχλου το 1922. Δύο χρόνια μετά, το 1924 η εκκλησία μετατράπηκε σε αρχαιολογικό μουσείο με εντολή του Κεμάλ Ατατούρκ. Το μουσείο στεγάστηκε εκεί από το 1927 μέχρι το 1951, όποτε και ο χώρος δεν επαρκούσε πλέον .
Μετά το 1951 ο ναός απέκτησε διάφορες χρήσεις, όπως χώρος για πρόβες σε έργα όπερας αλλά τελικά περιέπεσε στην αφάνεια και εγκαταλείφθηκε.

Μετά από συντονισμένες ενέργειες του Ελληνικού Προξενείου στη Σμύρνη και των τουρικών αρχών ο ναός αποκαταστάθηκε. Τα έργα της αποκατάστασης ολοκληρώθηκαν το 2011 και στο εσωτερικό του ναού αποκαλύφθηκαν αγιογραφίες. Στις 17 Αυγούστου του 2014 τελέστηκε σε πανηγυρικό κλίμα η πρώτη Θεία Λειτουργία στο ναό μετά τη Μικρασιατική Καταστροφή . Σήμερα ο ναός χρησιμοποιείται ως πολυχώρος πολιτισμού και περιστασιακά γίνονται λειτουργίες.
Κλαιρ Χόλινγκγουορθ

Η Κλαιρ Χόλινγκγουορθ ("Clare Hollingworth", 10 Οκτωβρίου 1911 - 10 Ιανουαρίου 2017) ήταν Αγγλίδα δημοσιογράφος και συγγραφέας. Ήταν η πρώτη πολεμική ανταποκρίτρια που κατέγραψε την έκρηξη του Β' Παγκοσμίου Πολέμου. Ως αρθρογράφος για την "The Daily Telegraph" το 1939, ενώ ταξίδευε από την Πολωνία στην Γερμανία, κατέγραψε τις γερμανικές δυνάμεις που είχαν συγκεντρωθεί στα σύνορα της Πολωνίας. Τρεις μέρες αργότερα ήταν η πρώτη που κατέγραψε την γερμανική εισβολή στην Πολωνία. Ήταν 105 ετών όταν πέθανε.
Γιάροσλαβ Χέιντς

Ο Γιάροσλαβ Χέιντς ("τσεχικά : Jaroslav Hainz") (17 Σεμπτεμβρίου 1883, Πράγα, Αυστροουγγαρίας - ? ) ήταν, Βοημός στην καταγωγή, Τσεχοσλοβάκος πρωταθλητής της αντισφαίρισης.

Συμμετείχε στους Ολυμπιακούς Αγώνες του 1912 στην Στοκχόλμη, εκπροσωπώντας την Βοημία. Στο απλό αντρών που είχε συμμετάσχει είχε αποκλειστεί από τον πρώτο αγώνα από τον Ελβετό Καρλ Κέμπε με 3-0.
Ματία Ντε Σίλιο

O Ματία Ντε Σίλιο ("Mattia De Sciglio", 20 Οκτωβρίου 1992) είναι Ιταλός ποδοσφαιριστής που αγωνίζεται στη Γιουβέντους και στην Εθνική Ιταλίας στη θέση του αμυντικού.
Ρολφ Κιντσλ

Ο Ρολφ Κιντσλ ("λατινικό αλφάβητο : Rolf Kinzl") (9 Οκτωβρίου 1878 - 14 Νοεμβρίου 1938) ήταν αυστριακός, δημοσιογράφος, αντισφαιριστής, ποδοσφαιριστής, διαιτητής ποδοσφαίρου και ποδηλάτης.

Είχε γεννηθεί στην Πράγα, πόλη τότε της Βοημίας επαρχίας της Αυστροουγγαρίας, μέλος της Γερμανικής κοινότητας της πόλης. Στην ζωή ήταν αρχισυντάκτης για ένα αθλητικό περιοδικό που ονομάζεται "Wiener Sporttagblattes"
. Πέθανε στη Βιέννη στις 14 Νοεμβρίου 1938 από αιφνίδια καρδιακή προσβολή.
Sparkster

To Sparkster (ιαπωνικά: "スパークスタ", χέπμπορν: "Supākusutā") είναι ένα side-scrolling platformer βιντεοπαιχνίδι, που αναπτύχθηκε και κυκλοφόρησε από την Konami για το SNES, το 1994. Το βιντεοπαιχνίδι έλαβε γενικότερα θετικές κριτικές. Εκείνο που επαινέθηκε περισσότερο είναι η μουσική του επένδυση, η οποία έλαβε και το βραβείο Καλύτερου Ήχου, από το περιοδικό "Electronic Gaming Monthly". Το ίδιο περιοδικό στην κριτική του για το παιχνίδι του έβαλε 8.2 στα 10. Ο κεντρικός ήρωας είναι ένα οπόσουμ-ιππότης, που μάχεται ένα στρατό από λύκους και ρομπότ.
Άρθουρ Ζμπόρζιλ

Ο Άρθουρ Ζμπόρζιλ ("λατινικό αλφάβητο : Arthur Zborzil") (15 Ιουλίου 1885 - 15 Οκτωβρίου 1937) ήταν αυστριακός πρωταθλητής και ολυμπιονίκης της αντισφαίρισης.

Συμμετείχε για την Αυστρία στους Ολυμπιακούς αγώνες του 1908 στο Λονδίνο όπου στο απλό αποκλείστηκε στον δεύτερο γύρο . Στο διπλό με συμπαίκτη τον επίσης Αυστριακό Φέλιξ Πέιπες αποκλείστηκαν στον τρίτο γύρο από το Βρετανικό δίδυμο.

Στους Ολυμπιακούς αγώνες του 1912 στην Στοκχόλμη όπου στο απλό αποκλείστηκε στον τέταρτο γύρο. Στο διπλό ξανά με συμπαίκτη τον Φέλιξ Πέιπες κατέκτησαν το ασημένιο μετάλλιο , στον τελικό έχασαν από τους Νοτιοαφρικανούς Χάρoλντ Κίτσον και Τσάρλς Γουίνσλοου.
Άφρα Μπεν

Η Άφρα Μπεν (αγγλικά:Aphra Behn, 1640;  - 16 Απριλίου 1689) ήταν Βρετανή συγγραφέας, ποιήτρια και μεταφράστρια. Θεωρείται μια από τις πρώτες Αγγλίδες συγγραφείς που κέρδιζαν τα προς το ζην από τη συγγραφική τους εργασία και χρησίμευσε ως λογοτεχνικό πρότυπο για επόμενες γενεές γυναικών συγγραφέων. Η Βιρτζίνια Γουλφ έγραψε γι' αυτήν: "όλες οι γυναίκες μαζί έχουν χρέος να ραίνουν με λουλούδια τον τάφο της Άφρα Μπεν... γιατί αυτή ήταν που κέρδισε για λογαριασμό τους το δικαίωμα να λένε εκείνο που σκέπτονταν".
Πιερ Γκασλί

Ο Πιερ Γκασλί (γεν. στη Ρουέν της Γαλλίας στις 7 Φεβρουαρίου 1996) είναι Γάλλος οδηγός αγώνων.

Ο πρώτος αγώνας Φόρμουλα 1 στον οποίο πήρε μέρος ήταν το Γκραν Πρι Μαλαισίας του 2017 όπου πήρε τη θέση του Ρώσου Ντανιίλ Κβίατ στο ένα απ' τα δύο μονοθέσια της Τόρο Ρόσο. Αυτό έγινε επειδή όπως είπε ο αγωνιστικός διευθυντής της ομάδας Φραντς Τοστ ο Κβίατ δεν μπόρεσε να τους δείξει τις πραγματικές του ικανότητες φέτος κι αποφάσισαν στους 2 επόμενους αγώνες να μην οδηγήσει. Ο Κβίατ επέστρεψε μόνο για το Γκραν Πρι των ΗΠΑ επειδή ο Γκασλί είχε υποχρεώσεις στην Ιαπωνική Formula όπου διεκδικούσε τον τίτλο ο οποίος όμως ανεβλήθη εξαιτίας ενός τυφώνα. Για εκείνο τον αγώνα ως αντικαταστάτης του Γκασλί στο μονοθέσιο της Τόρο Ρόσο μπήκε ο Νεοζηλανδός Μπρέντον Χάρτλεϊ. Στον επόμενο αγώνα ο οποίος ήταν το Γκραν Πρι Μεξικού, ο Γκασλί επέστρεψε κανονικά στο μονοθέσιο όμως ο Τοστ είπε πως ο Κβίατ δεν θα έπαιρνε μέρος σε κανέναν άλλο αγώνα επειδή δεν πίστευαν πως θα μπορούσε ν' ανακάμψει μακροχρόνια κι ο Χάρτλεϊ διατήρησε τη θέση του. Μετά την ολοκλήρωση του πρωταθλήματος του 2017 ο Τοστ είπε πως αυτό θα ήταν το δίδυμο των οδηγών της ομάδας και στο φετινό πρωτάθλημα της Φόρμουλα 1.
Άιβορ Θορντ-Γκρέι

Ο Άιβορ Θορντ-Γκρέι (Ivor Thord-Gray, 17 Απριλίου 1878 – 18 Αυγούστου 1964) ήταν Σουηδός τυχοδιώκτης, στρατιωτικός, εθνολόγος και γλωσσολόγος.
Στρατηγίς Αρτζεσίου

Η Στρατηγίς Αρτζεσίου, ήταν διοικητική διαίρεση της Βυζαντινής Αυτοκρατορίας, ήταν ένα από τα μικρά σε έκταση αλλά και συνοριακά Θέματα που αποκαλούνταν στρατηγίδες ή στρατηγάτα.

Η στρατηγίδα περιελάμβανε την οχυρωμένη πόλη Αρτζέσιο ή Αρτέσιο (Arces) και τις γύρω περιοχές στις όχθες της λίμνης Βαν, ήταν έδρα στρατηγού που υπαγόταν διοικητικά στον Κατεπάνω της Βαασπρακανίας. Το Αρτζέσιον ήταν στα εδάφη που είχαν παραχωρήσει οι τελευταίοι Αρμένιοι πρίγκιπες στην Βυζαντινή Αυτοκρατορία το 1019 ή 1021/22.
Τουρνουά Άλμπερτ Σβάιτσερ

Το Τουρνουά Άλμπερτ Σβάιτσερ (AST) είναι μία διεθνής μπασκετική διοργάνωση που διοργανώνεται μεταξύ των εθνικών ομάδων των παίδων του μπάσκετ. Πραγματοποιείται κάθε δύο χρόνια στο Μάνχαϊμ της Γερμανίας μεταξύ των ομάδων από 16 διαφορετικές χώρες.

Από τότε που η FIBA δεν διοργάνωνε το πρωτάθλημα Κ-18, αυτό το τουρνουά είναι διεθνώς αναγνωρισμένο και θεωρείται ως ένα παγκόσμιο πρωτάθλημα νέων στην ηλικιακή ομάδα κάτω των 18 ετών. Οι διοργανωτές του τουρνουά είναι η Γερμανική Ομοσπονδία Καλαθοσφαίρισης και η πόλη του Μάνχαϊμ. Το τουρνουά ονομάζεται έτσι, από των γνωστό Αλβέρτο Σβάιτσερ.
Μορντεχάι Βανούνου

Ο Μορντεχάι Βανούνου (14 Οκτωβρίου 1954) είναι Ισραηλινός πρώην τεχνικός στο Κέντρο Πυρηνικών Ερευνών του Ισραήλ στην έρημο Νεγκέβ (Negev Nuclear Research Center), ο οποίος το 1986 αποκάλυψε στον βρετανικό τύπο λεπτομέρειες σχετικά με το πυρηνικό πρόγραμμα του Ισραήλ. 

Λίγο αργότερα απήχθη στη Ρώμη από Ισραηλινούς πράκτορες και μεταφέρθηκε στο Ισραήλ. Εκεί δικάστηκε κεκλεισμένων των θυρών και καταδικάστηκε σε 18 χρόνια φυλάκιση, 11 από τα οποία παρέμεινε στην απομόνωση. Αφέθηκε ελεύθερος το 2004 αλλά του επιβλήθηκαν μια σειρά από περιορισμούς: μεταξύ άλλων του απαγορεύτηκε να δώσει συνεντεύξεις σε ξένους δημοσιογράφους και να φύγει από τη χώρα. Τα επόμενα χρόνια συνελήφθη επανειλημμένα από την ισραηλινή αστυνομία και του επιβλήθηκαν διάφορες ποινές για παράβαση των περιορισμών που του είχαν επιβληθεί.
Στρατηγίς Άρτζικε

Η Στρατηγίς Άρτζικε, ήταν διοικητική διαίρεση της Βυζαντινής Αυτοκρατορίας, ήταν ένα από τα μικρά σε έκταση αλλά και συνοριακά Θέματα που αποκαλούνταν στρατηγίδες.

Η στρατηγίδα περιελάμβανε την οχυρωμένη πόλη Άρτζικε ή Αλζίκε (Artzke, Areke) και τις γύρω περιοχές στη βορειοδυτική ακτή της λίμνης Βαν, ήταν έδρα στρατηγού που υπαγόταν διοικητικά στον Κατεπάνω της Βαασπρακανίας. Το Άρτζικε ήταν στα εδάφη που είχαν παραχωρήσει οι τελευταίοι Αρμένιοι πρίγκιπες στην Βυζαντινή Αυτοκρατορία το 1019 ή 1021-22. Η πόλη πολιορκήθηκε και λεηλατήθηκε από τον Τοργκούλ το 1054.
Αντρέα Γκαμπριέλι

Ο Αντρέα Γκαμπριέλι (Andrea Gabrieli, Βενετία 1532-1533; – Βενετία 30 Αυγούστου 1585) ήταν Ιταλός συνθέτης και οργανίστας, της ύστερης Αναγέννησης. Ήταν θείος του -κάπως πιο διάσημου- Τζιοβάνι Γκαμπριέλι και το πρώτο, διεθνώς αναγνωρισμένο μέλος της Ενετικής Σχολής συνθετών με μεγάλη επιρροή στη διάδοση του βενετσιάνικου ύφους μουσικής σε Ιταλία και Γερμανία.
Άνα Μπρέντα Κοντρέρας

Η Άνα Μπρέντα Κοντρέρας ("Ana Brenda Contreras Pérez", 24 Δεκεμβρίου 1986 -) είναι Μεξικανό-Αμερικανίδα ηθοποιός και τραγουδίστρια.

Γεννήθηκε στις 24 Δεκεμβρίου 1986 στο ΜακKάλεν του Τέξας και μεγάλωσε μεταξύ του Τέξας και του Ταμαουλίπας, γενέτειρα των γονιών της. Μετακόμισε στην Πόλη του Μεξικού σε ηλικία 15 ετών, για να συμμετάσχει στο reality show "Pop Stars". Το 2005 έκανε το ντεμπούτο της στην τηλενουβέλα "Barrera de amor". Το 2006 συμμετείχε στην παράσταση "Grease".

Στις 4 Απριλίου 2013 παντρεύτηκε τον ταυρομάχο Αλεχάντρο Αμάγια στο Λας Βέγκας. Ένα χρόνο αργότερα στις 14 Μαΐου 2014 έστειλε δελτίο τύπου ενημερώνοντας το διαζύγιο από τον σύζυγό της. Τον Φεβρουάριο του 2016, επιβεβαίωσε την σχέση της με τον συμπρωταγωνιστή της, από την τηλενουβέλα "Lo Imperdonable", Ιβάν Σάντσεζ.
Χρήστος Ντούμας

Ο Χρήστος Ντούμας ή Χρίστος Ντούμας (Πάτρα 1933), είναι Έλληνας καθηγητής αρχαιολογίας στο πανεπιστήμιο Αθηνών.

Από το 1960 έως το 1980, ήταν έφορος αρχαιοτήτων της Αρχαιολογικής Υπηρεσίας στην Ακρόπολη Αθηνών, Κυκλάδες, Δωδεκάνησα και στα νησιά του Βορείου Αιγαίου. Διεξήγαγε ανασκαφές και διοργάνωσε εκθέσεις σε μουσεία σε πολλά μέρη της Ελλάδας. Ο Ντούμας υπήρξε επίσης επιμελητής των προϊστορικών αρχαιοτήτων στο Εθνικό Αρχαιολογικό Μουσείο στην Αθήνα. Επίσης ανέλαβε τη διεύθυνση αρχαιοτήτων και τη διεύθυνση συντήρησης αρχαιοτήτων στο Υπουργείο Πολιτισμού. Από το 1975, ανέλαβε τη διεύθυνση των ανασκαφών στο Ακρωτήρι της Θήρας αντικαθιστώντας τον Σπυρίδωνα Μαρινάτο.
Δημήτρης Τσαφέντας

Ο Δημήτρης Τσαφέντας (14 Ιανουαρίου 1918 – 7 Οκτωβρίου 1999) είναι γνωστός ως ο δολοφόνος του πρωθυπουργού της Νοτίου Αφρικής και «Αρχιτέκτονα του Απαρτχάιντ», Χέντρικ Φέρβερντ (Hendrik Verwoerd), στις 6 Σεπτεμβρίου του 1966.
Αχιλλέας Παπαδημητρίου

Ο Αχιλλέας Παπαδημητρίου (γεννημένος στις 18 Αυγούστου 1980) είναι Έλληνας διεθνής πετοσφαιριστής. Έχει ύψος 1.85 μ. και αγωνίζεται στη θέση του λίμπερο.
Γιώργος Κουλιέρης

Ο Γιώργος Κουλιέρης (γεννημένος στις 1 Νοεμβρίου 1975) είναι Έλληνας παλαίμαχος πετοσφαιριστής και νυν προπονητής πετοσφαίρισης. Έχει ύψος 194εκ και αγωνιζόταν στη θέση του λίμπερο.
Γιάννης Λιβαθηνός

Ο Γιάννης Λιβαθηνός (γεννημένος στις 19 Απριλίου 1977) είναι Έλληνας διεθνής πετοσφαιριστής. Έχει ύψος 183 εκ. και αγωνίζεται στη θέση του πασαδόρου.
Γιώργος Παπάζογλου

Ο Γιώργος Παπάζογλου (γεννημένος στις 27 Ιουνίου 1973) είναι Έλληνας παλαίμαχος διεθνής πετοσφαιριστής. Έχει ύψος 201εκ και αγωνιζόταν στη θέση του κεντρικού.
Θεόδωρος Μποζίδης

Ο Θεόδωρος Μποζίδης (γεννημένος στις 8 Απριλίου 1973) είναι Έλληνας επαγγελματίας πετοσφαιριστής. Έχει ύψος 196εκ και αγωνίζεται στη θέση του πασαδόρου.
Δημήτρης Ράπτης

Ο Δημήτρης Ράπτης (γεννημένος στις 26 Σεπτεμβρίου 1994) είναι Έλληνας επαγγελματίας πετοσφαιριστής. Έχει ύψος 190εκ και αγωνίζεται στη θέση του πασαδόρου.
Θεόκλητος Καρυπίδης

Ο Θεόκλητος Καρυπίδης (γεννημένος στις 18 Ιανουαρίου 1980) είναι Έλληνας διεθνής πετοσφαιριστής. Έχει ύψος 198εκ και αγωνίζεται στη θέση του ακραίου.
Ίωνας Ρεζκ

Ο Ίωνας Ρεζκ (γεννημένος στις 25 Ιανουαρίου 1991) είναι Έλληνας διεθνής πετοσφαιριστής. Έχει ύψος 189εκ και αγωνίζεται στον Παναθηναϊκό στη θέση του πασαδόρου.
Παναγιώτης Φελερής

Ο Παναγιώτης Φελερής (γεννημένος στις 28 Αυγούστου 1993) είναι Έλληνας επαγγελματίας πετοσφαιριστής. Έχει ύψος 186εκ και αγωνίζεται στη θέση του ακραίου αλλά και του διαγωνίου.
Χρύσανθος Κυριαζής

Ο Χρύσανθος Κυριαζής (γεννημένος στις 21 Απριλίου 1972) είναι Έλληνας παλαίμαχος διεθνής πετοσφαιριστής και νυν προπονητής πετοσφαίρισης. Έχει ύψος 1.94 μ. και αγωνιζόταν στη θέση του ακραίου.
Δημοκρατική Συμπαράταξη

Η Δημοκρατική Συμπαράταξη (ΔΗ.ΣΥ.) ήταν εκλογικός συνασπισμός κομμάτων της κεντροαριστεράς. Συγκροτήθηκε από το Πανελλήνιο Σοσιαλιστικό Κίνημα (ΠΑ.ΣΟ.Κ.) και τη Δημοκρατική Αριστερά (ΔΗΜ.ΑΡ.), με σκοπό τη συμμετοχή στις εθνικές εκλογές του Σεπτεμβρίου του 2015. Επικεφαλής του συνασπισμού ήταν η πρόεδρος του ΠΑ.ΣΟ.Κ., Φώφη Γεννηματά.

Στη Βουλή των Ελλήνων εκπροσωπούνταν από 19 βουλευτές.
Τζόρτζιο Αγκάμπεν

Ο Τζόρτζιο Αγκάμπεν (ιταλικά: "Giorgio Agamben", Ρώμη, 22 Απριλίου 1942) είναι Ιταλός φιλόσοφος και συγγραφέας. Εξειδικεύτηκε στη σκέψη των Βάλτερ Μπένγιαμιν, Μάρτιν Χάιντεγκερ, Καρλ Σμιτ και Άμπι Βάρμπουργκ (Aby Warburg). Ενδιαφέρθηκε για την ιστορία των εννοιών, κυρίως της μεσαιωνικής φιλοσοφίας αλλά και μέσα στη γενεαλογική μελέτη των κατηγοριών του δικαίου και της θεολογίας. Η έννοια της βιοπολιτικής, δανεισμένη από τον Φουκώ, είναι το κέντρο ενδιαφέροντος πολλών έργων του.
Μανουήλ Φιλής

Ο Μανουήλ Φιλής (περ. 1275 - 1345) ήταν Βυζαντινός ποιητής και συγγραφέας. Μαθήτευσε δίπλα στον Γεώργιο Παχυμέρη.
Παγκόσμιο Κύπελλο Συλλόγων 2015

Το Παγκόσμιο Κύπελλο Συλλόγων 2015 (επισήμως: "FIFA Club World Cup Japan 2015 presented by Alibaba E-Auto" για εμπορικούς λόγους) ήταν η 12η διοργάνωση του Παγκοσμίου Κυπέλλου Συλλόγων της FIFA στην οποία συμμετείχαν οι πρωταθλήτριες ομάδες από τις έξι συνομοσπονδίες μέλη της ΦΙΦΑ, όπως και η πρωταθλήτρια της χώρας διεξαγωγής της διοργάνωσης. Η διοργάνωση διεξήχθη στην Ιαπωνία από 10 έως 20 Δεκεμβρίου του 2015.
Φραγκιάς Μαστραχάς

Ο Φραγκιάς Μαστραχάς (Φραγκίσκος ή Φραγκιός Μαστραχάς, 1793 - 3 Σεπτεμβρίου 1868) ήταν Κρητικός επαναστάτης, από τους σημαντικότερους του 19ου αιώνα. Είχε αποκληθεί "ο σταυραετός του Ρούβα".
Αναστάσιος Τσιάρας

Ο Αναστάσιος Τσιάρας (1889 - 11 Οκτωβρίου 1988) ήταν Έλληνας αγρότης και πολιτικός της Αριστεράς.
Κώστας Νικήτας

Ο Κώστας Νικήτας (19 Ιουλίου 1940 - 29 Αυγούστου 1989) ήταν Έλληνας συνθέτης και μουσικοπαιδαγωγός από τη Θεσσαλονίκη.
Μαρσέλ Νικολέ

Ο Μαρσέλ Νικολέ (Marcel Nicolet, 26 Φεβρουαρίου 1912 – 8 Οκτωβρίου 1996) ήταν Βέλγος φυσικός και μετεωρολόγος. Υπήρξε πρωτοπόρος σε θέματα αστρονομίας.
Καρίμε Λοσάνο

Η Καρίμε Λοσάνο ("Karyme Lozano") ισπανική : [kaˈɾime loˈsano], γεννημένη στις 3 Απριλίου 1978 στην πόλη του Μεξικού, είναι μεξικανή ηθοποιός.

Η Λοσάνο γεννήθηκε στις 3 Απριλίου 1978 στην Πόλη του Μεξικού, Μεξικό. Είναι ανιψιά του μεξικανού ηθοποιού Χάιμε Λοσάνο. Από την παιδική ηλικία αγάπησε να τραγουδήσει, να χορεύει και να παίξει. Οι σπουδές της πραγματοποιήθηκαν στο Colegio Americano (Αμερικανικό Κολλέγιο). Ωστόσο, συνειδητοποίησε ότι της άρεσε η ηθοποιία και αυτό ήταν το αληθινό επάγγελμά της, μια κατάσταση που απέδειξε όταν ήταν μέρος του σχολείου υποκριτικής της Televisa (CEA) .

Είναι γνωστότερη ως αστέρι των τηλενουβελών "Amar Sin Límites", "Tres mujeres" (σειράς της Televisa) 1999-2000, "El Manantial", "Niña amada mía", "Soñar no Cuesta Nada" (τηλενουβέλα της Venevisión), γυρίστηκε εξ ολοκλήρου στο Μαϊάμι, Φλόριντα. Επιλέχτηκε επίσης να λάβει μέρος της σειράς "Mujeres Asesinas", στη δεύτερη σεζόν της.
Δημήτρης Νικολαρεΐζης

Ο Δημήτρης Νικολαρεΐζης (1908 - 29 Σεπτεμβρίου 1981) ήταν Έλληνας λογοτέχνης, κριτικός και διπλωμάτης, εκπρόσωπος της γενιάς του ' 30. Τιμήθηκε με παράσημα για τις υπηρεσίες του προς τη χώρα.
Κωνσταντίνος Νικητιάδης

Ο Κωνσταντίνος Νικητιάδης (18 Οκτωβρίου 1906 - 1987) ήταν Έλληνας αξιωματικός του Πολεμικού Ναυτικού.

Γεννήθηκε στην Αθήνα. Έκανε σπουδές αρχικά στη Σχολή Ναυτικών Δοκίμων και στη συνέχεια στη Σχολή Γενικής Εκπαιδεύσεως και σε άλλες σχολές. Το 1952 ήταν κυβερνήτης στο καταδρομικό "Έλλη" και το 1952-53 ήταν ανώτερος διοικητής υποβρυχίων και αντιτορπιλικών. Υπηρέτησε επίσης ως ναυτικός διοικητής της Δωδεκανήσου και ως διοικητής της Σχολής Ναυτικών Δοκίμων (1954). Ήταν παντρεμένος με την Καίτη Κάππαρη και είχαν 5 παιδιά: 2 αγόρια και 3 κορίτσια.

Απεβίωσε στο Χαλάνδρι το 1987.
Κατηγορία:Έλληνες αξιωματικοί του Πολεμικού Ναυτικού
Ζαν Αντουάν Νολέ

Ο Ζαν Αντουάν Νολέ (γαλλικά: "Jean-Antoine Nollet", 19 Νοεμβρίου 1700 - 25 Απριλίου 1770) ήταν Γάλλος κληρικός και φυσικός. Ως ιερέας ήταν περισσότερο γνωστός ως «Αββάς Νολέ» (γαλλικά: "Abbé Nollet").
Κιθ Ρόουλι

Ο Κιθ Ρόουλι (Dr. Keith Christopher Rowley, 24 Οκτωβρίου 1949-) είναι ηφαιστειολόγος και Πρωθυπουργός του Τρινιντάντ και Τομπάγκο από το 2015. Είναι αρχηγός του Εθνικού Κινήματος του Λαού (PNM) από τον Μάιο του 2010. Την περίοδο 2010-15 ήταν αρχηγός της αξιωματικής αντιπολίτευσης. Εκλέγεται βουλευτής στο Ντιέγκο Μάρτιν Γουέστ από το 1991.
Πουλτσινέλα

right|thumb|374x374px|Ιταλικός Πουλτσινέλα
right|thumb|297x297px|"L'ivresse de Polichinelle" (Η Αλκοολική δηλητηρίαση του Πουλτσινέλα) του Joseph Faverot (1894)
thumb|344x344px|Γαλλικός Πουλτσινέλα
Πουλτσινέλα (Pulcinella), είναι κλασικός χαρακτήρας που προέρχεται από την "Κομέντια ντελ άρτε" του 17ου αιώνα κι έγινε βασικός χαρακτήρας του Ναπολιτάνικου κουκλοθέατρου.

* Ιστοσελίδα της Κομέντια ντελ αρτε
Στρατηγίς Αντάραδου

μικρογραφία|Τα τείχη της Αντάραδου σήμερα
Η Στρατηγίς Αντάραδου ("Στρατηγίς Ἀντάραδος") ήταν διοικητική διαίρεση της Βυζαντινής Αυτοκρατορίας, από τα μικρά συνοριακά Θέματα που λέγονταν στρατηγίδες ή στρατηγάτα.

Η στρατηγίδα περιλάμβανε το οχυρωμένο λιμάνι Αντάραδο, (η σημερινή Ταρτούς) και τις γύρω περιοχές. Η Αντάραδος βρισκόταν ακριβώς απέναντι από τη νήσο και πόλη Άραδο (το μοναδικό κατοικημένο νησί της Συρίας, σήμερα το Αρουάντ) και κοντά στην Τρίπολη. 

Η Άννα Κομνηνή αναφέρει την Αντάραδο, στην "Αλεξιάδα" ως στρατηγίδα και μία από τις περιοχές που αναγνώρισε ο βυζαντινός αυτοκράτορας υπό την εξουσία του Βαλδουίνου της Βουλώνης ως πρώην βυζαντινά εδάφη με την Συνθήκη της Δεαβόλεως το 1108.
Θεολογική Σχολή του Πανεπιστημίου Χάρβαρντ

Η Θεολογική Σχολή του Πανεπιστημίου Χάρβαρντ είναι μία από τις ακαδημαϊκές σχολές του Πανεπιστημίου του Χάρβαρντ.
Ιωάννης Αρβανίτης

Ο Ιωάννης Αρβανίτης (Κορώνη Μεσσηνίας, 1888 - Αθήνα, 1947) ήταν Έλληνας τραπεζίτης και υπουργός.
Άνταμ Τζανετόπουλος

Ο Άνταμ Τζανετόπουλος (Βόλος, γενν. 10 Φεβρουαρίου 1995) είναι Έλληνας διεθνής ποδοσφαιριστής, ο οποίος αγωνίζεται ως κεντρικός αμυντικός και αμυντικός μέσος στην Λαμία.
Ούλριχ φον Χούτεν

Ο Ούλριχ φον Χούτεν (γερμ.: "Ulrich von Hutten") (1488 - 1523) ήταν Γερμανός λόγιος, ποιητής και ουμανιστής της Μεταρρύθμισης.
Κωστής Μητσοτάκης

Ο Κωνσταντίνος Μητσοτάκης του Κωνσταντίνου (1845 - 1898), γνωστός και ως "γερο-Κωστής Μητσοτάκης", ήταν Έλληνας νομικός, πολιτικός και εκδότης εφημερίδας. Αποτελεί τον γενάρχη της πολιτικής οικογένειας Μητσοτάκη. Εγγονός του είναι ο πρώην πρωθυπουργός της Ελλάδας Κωνσταντίνος Μητσοτάκης.
Φαβωρίνος

Ο Φαβωρίνος (λατιν.: "Favorinus", περ. 80 – περ. 160 μ.Χ.) ήταν σοφιστής και φιλόσοφος που άκμασε στη Ρώμη κατά τη βασιλεία του Αδριανού. Από τα έργα του Φαβωρίνου έχουν διασωθεί αποσπάσματα.

Η καταγωγή του ήταν γαλατική και ο ίδιος γεννήθηκε στην Αρελάτη, τη σημερινή πόλη Αρλ της Γαλλίας. Χαρακτηρίζεται ως ευνούχος «εκ γενετής». Είχε λάβει εξαιρετικά καλή εκπαίδευση, πρώτα στη Gallia Narbonensis και μετά στη Ρώμη, και σε νεαρή ηλικία άρχισε τα μακρά ταξίδια του στην Ελλάδα, την Ιταλία και την Ανατολή. Οι εκτεταμένες του γνώσεις, σε συνδυασμό με τη μεγάλη ρητορική του δεινότητα, τον κατάστησαν εξέχον πρόσωπο, τόσο στην Αθήνα όσο και στη Ρώμη. Είχε οικειότητα με τον Πλούταρχο, με τον Ηρώδη τον Αττικό (στον οποίο κληροδότησε τη βιβλιοθήκη του στη Ρώμη), με τον Δημητριο τον Κυνικό, με τον Κορνήλιο Φρόντο, με τον Αύλο Γέλλιο, ακόμα και με τον ίδιο τον Αυτοκράτορα Αδριανό. Ο μεγάλος αντίπαλός του, στον οποίο έκανε βίαιες ρητορικές επιθέσεις στα ύστερα χρόνια του, ήταν ο Πολέμων ο Σμυρναίος.

Κάποτε, όταν ο Αδριανός τον είχε διατάξει να σωπάσει σε μία διαφωνία στην οποία ο σοφιστής θα νικούσε ίσως εύκολα τον αντίπαλό του, ο Φαβωρίνος αργότερα εξήγησε ότι ήταν τρελό να επικρίνει τη λογική του διοικητή τριάντα λεγεώνων. Σε μία άλλη περίσταση, όταν οι δουλοπρεπείς Αθηναίοι, υποκρινόμενοι ότι μοιράζονταν με τον Αυτοκράτορα τη δυσαρέσκειά του για τον σοφιστή, έρριξαν κάτω έναν ανδριάντα του Φαβωρίνου που είχαν ανεγείρει, ο Φαβωρίνος σχολίασε ότι, αν ο Σωκράτης είχε κι αυτός άγαλμα στην Αθήνα, ίσως να είχε γλιτώσει το κώνειο.

Σε κάποια στιγμή, κατά τη δεκαετία του 130, ο Αδριανός εξόρισε τον Φαβωρίνο στη νήσο Χίο. Ο σοφιστής επέστρεψε ανακληθείς στη Ρώμη με την άνοδο στον θρόνο του Αντωνίνου του Ευσεβούς το 138, οπότε και επανήλθε στις δραστηριότητές του ως συγγραφέας και δάσκαλος μαθητών της ανώτερης τάξεως. Το έτος του θανάτου του είναι άγνωστο, αλλά φαίνεται ότι είχε φθάσει στην ένατη δεκαετία της ζωής του.

Από τα πολυάριθμα έργα του Φαβωρίνου έχουν σωθεί λίγα αποσπάσματα, από τον Αύλο Γέλλιο, τον Διογένη τον Λαέρτιο, τον Φιλόστρατο και στη "Σούδα". Τίτλοι έργων του είναι:

* "Παντοδαπή ιστορία"
* "Απομνημονεύματα"
Πάολο Μαφφέι

Ο Πάολο Μαφφέι ("Paolo Maffei", 1926 – 1 Μαρτίου 2009) ήταν Ιταλός αστρονόμος-αστροφυσικός και συγγραφέας εκλαϊκευτικών βιβλίων.
Google Brain

Το Google Brain είναι μια ερευνητική ομάδα τεχνητής νοημοσύνης της Google. Δημιουργήθηκε στις αρχές της δεκαετίας του 2010, το Google Brain συνδυάζει την έρευνα μηχανικής μάθησης ανοιχτής τεχνολογίας με συστήματα πληροφοριών και μεγάλους υπολογιστικούς πόρους.
Ιγκνάτσι Γιαν Παντερέφσκι

Ο Ιγκνάτσι Γιαν Παντερέφσκι ("Ignacy Jan Paderewski", Κουριλούφκα, 18 Νοεμβρίου 1860 - Νέα Υόρκη, 29 Ιουνίου 1941) ήταν Πολωνός πιανίστας, μουσικοσυνθέτης, ακτιβιστής της απελευθέρωσης και πολιτικός. Το 1919 ανέλαβε το αξίωμα του πρωθυπουργού και υπουργού Εξωτερικών της Πολωνικής Δημοκρατίας. Υπήρξε επίσης καθηγητής στο ωδείο της Βαρσοβίας, καθώς και είχε τιμηθεί με διακρίσεις του Ιππότη του Τάγματος του Λευκού Αετού, της γαλλικής Λεγεώνας και της Βρετανικής Αυτοκρατορίας.
Σέλγη

Η Σέλγη ήταν σημαντική πόλη της Πισιδίας, στην νότια πλαγιά του Ταύρου, στην σημερινή Επαρχία Αττάλειας της Τουρκίας, στο κομμάτι όπου ο Ευρυμέδοντας (τουρκικά Köprüçay) περνάει από τα βουνά προς τα νότια.

Η πόλη πιστευόταν ότι ήταν ελληνική αποικία, καθώς ο Στράβωνας λέει ότι ιδρύθηκε από Σπαρτιάτες, αλλά προσθέτει τη κάπως ασαφή παρατήρηση ότι πριν είχε ιδρυθεί από τον Κάλχα. Η ακρόπολη της Σέλγης ονομαζόταν Κεσβέδιον. Η περιοχή στην οποία βρισκόταν η πόλη ήταν εξαιρετικά γόνιμη, παράγοντας αφθονία λαδιού και κρασιού, αλλά η πρόσβαση στην ίδια την πόλη ήταν δύσκολη, καθώς ήταν περικυκλωμένη από βάραθρα και χείμαρρους που ρέανε προς τον Ευρυμέδοντα και τον Κέστρο (σήμερα Ακσού), και απαιτώντας γέφυρες για πρόσβαση. Ως συνέπεια των εξαιρετικών νόμων και πολιτικών θεσμών, η Σέλγη ανήλθε ως η πιο πολυπληθής και ισχυρή πόλη της Πισιδίας, και υπήρξε καιρός που μπορούσε να στείλει στη μάχη στρατό 20.000 αντρών. Λόγω αυτών των συνθηκών και την τιμή των κατοίκων της, που γι’ αυτήν θεωρούνταν ισάξιοι συγγενείς των Σπαρτιατών, η Σελγιείς δεν υποτάχθηκαν ποτέ σε ξένη δύναμη, αλλά απόλαυσαν πάντα την ελευθερία και την ανεξαρτησία τους. Όταν ο Μέγας Αλέξανδρος διέσχισε την Πισιδία το 333 π.Χ., η Σέλγη έστειλε πρεσβεία και κέρδισε την εύνοια και τη φιλία του Εκείνο τον καιρό ήταν σε πόλεμο με τη Τερμησσό.

Την περίοδο που ο Αχαιός είχε γίνει κύριος της Δυτικής Ασίας, η Σέλγη ήταν σε πόλεμο με την Πεδνηλισσό, την οποία πόλη πολιορκούσε, και ο Αχαιός με πρόσκληση της τελευταίας έστειλε μεγάλη δύναμη εναντίον της Σέλγης το 218 π.Χ. Μετά από μακρόχρονη και σθεναρή πολιορκία, οι Σελγιείς, αφού προδόθηκαν και αδυνατώντας να αντισταθούν πλέον, έστειλαν αντιπροσωπία για να ζητήσει ειρήνη, η οποία τους παραχωρήθηκε με τους εξής όρους: άμεση πληρωμή 400 ταλάντων, επιστροφή αιχμαλώτων της Πεδνηλισσού, και επιπλέον 300 τάλαντα σε κατοπινό χρόνο Από εδώ και πέρα δεν έχουμε λεπτομέρειες για την ιστορία της Σέλγης για μεγάλο διάστημα. Τον 5ο αιώνα μετά Χριστόν ο Ζώσιμος την αποκαλεί μικρή πόλη, αλλά ήταν ακόμα αρκετά δυνατή για να απωθήσει ένα σώμα Γότθων. Είναι περίεργο το γεγονός ότι ο Πλίνιος δεν αναφέρει την Σέλγη, καθώς ξέρουμε από τα νομίσματά της ότι τον καιρό του Αδριανού ήταν ακόμα ευημερούσα πόλη. Αναφέρεται επίσης και από τον Πτολεμαίο και τον Ιεροκλή. Ανεξάρτητα από το κρασί και το λάδι, η περιοχή κοντά στη Σέλγη ήταν πλούσια σε ξυλεία, και μια ποικιλία δέντρων, μεταξύ των οποίων ο στόρακας ήταν πολύτιμα για το άρωμά τους. Η Σέλγη ήταν επίσης γνωστή για μια αλοιφή που παρασκευαζόταν από τη ρίζα της ίριδας.

Τα ερείπια της πόλης αποτελούνται κυρίως από κομμάτια του τοίχους και της ακρόπολης. Έχουν επίσης επιβιώσει κάποια απομεινάρια από το γυμνάσιο, τη στοά, το στάδιο και τη βασιλική. Υπάρχουν επίσης τα περιγράμματα δύο ναών, αλλά το καλύτερα διατηρημένο κτήριο είναι το θέατρο, που αναπαλαιώθηκε τον 3ο αιώνα μετά Χριστόν. Η Σέλγη ήταν έδρα επισκόπου, και παραμένει παλαίφατος έδρα της Ρωμαιοκαθολικής Εκκλησίας.

Στα μισά του δρόμου στην Σέλγη από την παραλιακή πεδιάδα της Παμφυλίας μια καλά διατηρημένη Ρωμαϊκή γέφυρα διασχίζει την πεδιάδα του Ευρυμέδοντα.
Ίλον Μασκ

Ο Ίλον Μασκ (μεταγράφεται συχνά και ως Έλον Μασκ, πλήρες όνομα Ίλον Ριβ Μασκ "Elon Reeve Musk", γενν. στην Πρετόρια, 28 Ιουνίου 1971) είναι επιχειρηματίας με καταγωγή από τη Νότια Αφρική και με νοτιοαφρικανική, καναδική και αμερικανική υπηκοότητα, καθώς και μηχανικός και εφευρέτης.

Ο Μασκ είναι ο γενικός διευθυντής και επικεφαλής τεχνολογικής ανάπτυξης για την εταιρεία διαστημικής τεχνολογίας SpaceX, της οποίας είναι επίσης ο ιδρυτής, καθώς και ο γενικός Διευθυντής και επικεφαλής τεχνολογικού σχεδιασμού της εταιρείας κατασκευής αυτοκινήτων και ενεργειακών συστημάτων Tesla, Inc. (πρώην Tesla Motors), και πρόεδρος της εταιρείας φωτοβολταϊκών συστημάτων SolarCity. Είναι επίσης ιδρυτής της εταιρείας Neuralink, που διερευνά τη συμβίωση ανθρώπου-τεχνητής νοημοσύνης, καθώς και της εταιρείας συστημάτων διάνοιξης σηράγγων The Boring Company, ενώ ξεκίνησε την επιχειρηματική του καριέρα ως συνιδρυτής

των εταιριών Zip2 και PayPal. Ανάμεσα στις διάφορες δραστηριότητες του, έχει επίσης οραματιστεί ένα σύστημα μεταφοράς υψηλής ταχύτητας με την ονομασία Hyperloop, έχει προτείνει ένα υπερηχητικό αεροσκάφος με ηλεκτρική προώθηση, καθώς επίσης είναι και ένας από τους πιο θερμούς υποστηρικτές της εξερεύνησης και αποίκισης του πλανήτη Άρη.

Στα μέσα Ιανουαρίου 2021, ο Μασκ έγινε ο πλουσιότερος άνθρωπος στον πλανήτη, εκθρονίζοντας τoν διευθύνοντα σύμβουλο της Amazon, Τζεφ Μπέζος. Η περιουσία του εκτιμάται ότι αγγίζει πλέον τα 203 δισ. δολ., σύμφωνα με στοιχεία του Bloomberg’s Billionaires Index, ενώ η συνολική περιουσία του Μπέζος κινείται περίπου στα 183 δισ. δολ. Τον Μάρτιο του 2020, η περιουσία του Μασκ είχε εκτιμηθεί περίπου στα 24,6 δις δολ.

__ΕΥΡΕΤΗΡΙΟ__
NGC 4631

Ο NGC 4631 (γνωστός και ως "γαλαξίας φάλαινα" και "Caldwell 32") είναι ραβδωτός σπειροειδής γαλαξίας ο οποίος φαίνεται από το πλάι στον αστερισμό Θηρευτικοί Κύνες. Απέχει περίπου 20 εκατομμύρια έτη φωτός. Ο γαλαξίας είναι ελαφρώς παραμορφωμένος, με αποτέλεσμα να φαίνεται από τη Γη σαν μια φάλαινα ή ρέγγα. Τον ανακάλυψε ο Ουίλιαμ Χέρσελ το 1787.
NGC 3766

Το NGC 3766 (γνωστό και ως "Caldwell 97") είναι ανοικτό σμήνος αστέρων στον αστερισμό Κένταυρο. Απέχει από τη Γη περίπου 5.500 έτη φωτός. Έχει φαινόμενο μέγεθος +5,3 και είναι ορατό δια γυμνού οφθαλμού, περίπου 1,5° βόρεια του λ Κενταύρου. Είναι ένα νεαρό σμήνος, με ηλικία 15 ως 25 εκατομμύρια έτη. Έχουν αναγνωριστεί 137 αστέρες ως μέλη του σμήνους, ενώ 818 αστέρες έχουν πιθανότητα άνω του 70% να είναι μέλη του. Ιδιαίτερο χαρακτηριστικό του σμήνους είναι ο μεγάλος αριθμός αστέρων Be, τουλάχιστον 16, ο μεγαλύτερος αριθμός από οποιοδήποτε γνωστό ανοικτό σμήνος στον Γαλαξία. Ανάμεσα στους γαλάζιους και λευκούς αστέρες του σμήνους βρίσκονται και δύο ερυθροί γίγαντες.

Το σμήνος αυτό το ανακάλυψε ο Νικολά Λουί ντε Λακάιγ το 1751.
Ματέι Κρούσιτς

Ο Ματέι Κρούσιτς, γεννημένος στις 7 Μαΐου 1987 στο Τσέλιε της Σλοβενίας, είναι επαγγελματίας καλαθοσφαιριστής, ο οποίος αγωνίζεται στην θέση του σέντερ.
Ντομινίκ Τζέιμς

Ο Ντομινίκ Τζέιμς, γεννημένος στις 5 Οκτωβρίου 1986 στο Ρίτσμοντ της Ιντιάνα, είναι Αμερικανός καλαθοσφαιριστής, ο οποίος αγωνίζεται στη θέση του πόιντ γκαρντ.
Σάτιβα

Η Σάτιβα (βαλενθιανικά: Xàtiva, ισπανικά: Játiva) είναι μια πόλη και δήμος της επαρχίας της Βαλένθια, στην Βαλενθιανική Χώρα στην Ισπανία. Ιστορικά αποτέλεσε μια από τις σημαντικότερες πόλεις του μεσαιωνικού Βασιλείου της Βαλένθια και γενέτειρα της παπικής δυναστείας των Βοργίων (των παπών Κάλλιστου Γ΄ και του ανιψιού του Αλέξανδρου Ζ΄) και του μουσικοσυνθέτη Ραϊμόν. Στην πόλη σώζεται ο αρχαιότερος μύλος παραγωγής χαρτιού στην Ευρώπη (1151). Το ιστορικό της κέντρο παρουσιάζει αρκετά μνημεία ιστορικού ενδιαφέροντος όπως το κάστρο της, το σημαντικότερο του Βασιλείου της Βαλένθια.
Ραμόν ντε Πενιαφόρ

Ο Ραμόν ντε Πενιαφόρ (Ramon και Raimon de Penyafort, Σάντα Μαργαρίδα ι ελς Μόνζος, Άνω Πενεδές, 1180 - Βαρκελώνη, 1275) ήταν κληρικός του τάγματος των Δομινικανών, ένας εκ των σημαντικότερων ειδικών στο κανονικό δίκαιο του Μεσαίωνα και άγιος της Ρωμαιοκαθολικής Εκκλησίας. Κύριο έργο του υπήρξε το "Decretales Gregorii IX", μια σύνοψη των νομοθετημάτων της ρωμαιοκαθολικής εκκλησίας της εποχής του ομώνυμου Πάπα. Θεωρείται επίσης ο υπεύθυνος της εισαγωγής της Ιεράς Εξέτασης στο Στέμμα της Αραγόνας.
Εταιρία Ελλήνων Λογοτεχνών

Η Εταιρία Ελλήνων Λογοτεχνών (ΕΕΛ) ιδρύθηκε το 1934. Έδρα της είναι η Αθήνα και μέλη της επαγγελματίες συγγραφείς. Σκοπός και το έργο της είναι "η παραγωγή πνευματικού και πολιτιστικού έργου ενώ αγωνίζεται και για τα δικαιώματα των Ελλήνων λογοτεχνών". Πρώτος πρόεδρος της ήταν ο Γρηγόριος Ξενόπουλος, από το 1934 ως το 1937. Την περίοδο 1967-1974 εξαιτίας της χούντας, η Εταιρία ανέστειλε το έργο της.
Αθανάσιος Νάσιουτζικ

Ο Αθανάσιος Νάσιουτζικ (1922-2005) ήταν Έλληνας χημικός, επιχειρηματίας, συγγραφέας και αρθρογράφος. Διετέλεσε πρόεδρος της Εταιρείας Ελλήνων Λογοτεχνών από το 1981 μέχρι το 1984. Τις δεκαετίες του 1980 και 1990 βρέθηκε στο επίκεντρο του ενδιαφέροντος της ελληνικής κοινής γνώμης, καθώς καταδικάστηκε για τη δολοφονία του συγγραφέα Αθανάσιου Διαμαντόπουλου. Σύμφωνα με το δικαστήριο, ο Νάσιουτζικ του κατέφερε 97 χτυπήματα στο κεφάλι με σφυρί. Η δολοφονία εκείνη έμεινε γνωστή ως «έγκλημα στο Κολωνάκι». Ο ίδιος ο Νάσιουτζικ δεν παραδέχτηκε ποτέ την ενοχή του για αυτή την υπόθεση, υποστηρίζοντας ότι έπεσε θύμα πλεκτάνης.
Μωρίς Ζαρ

Ο Μωρίς-Αλεξίς Ζαρ ("Maurice-Alexis Jarre", 13 Σεπτεμβρίου 192428 Μαρτίου 2009) ήταν Γάλλος συνθέτης και διευθυντής ορχήστρας, που χαρακτηρίσθηκε ως «ένας από τους γίγαντες της κινηματογραφικής μουσικής του 20ού αιώνα». Είναι ο πατέρας του εξίσου διάσημου συνθέτη Ζαν Μισέλ Ζαρ.

Παρότι συνέθεσε αρκετά συναυλιακά έργα, ο Μωρίς Ζαρ είναι περισσότερο γνωστός για τη μουσική που συνέθεσε για κινηματογραφικές ταινίες, ιδίως για τις συνεργασίες του με τον σκηνοθέτη Ντέιβιντ Λην. Ο Ζαρ συνέθεσε τη μουσική για όλες τις ταινίες του Λην από τον "Λώρενς της Αραβίας" (1962) και μετά. Αξιοσημείωτες συνεργασίες του με άλλους σκηνοθέτες περιλαμβάνουν τα έργα "The Train" (1964), "The Message" (1976), "Το λιοντάρι της ερήμου" (1981), "Μάρτυρας Εγκλήματος" (1985) και "Αόρατος εραστής" (1990).
Τρεις από τις συνθέσεις του συμπλήρωσαν συνολικά 42 εβδομάδες στην κορυφή του βρετανικού τσαρτ, με τη μεγαλύτερη επιτυχία να είναι το τραγούδι "Somewhere My Love" («Κάπου η αγάπη μου» με τη μουσική από το «θέμα της Λάρας» της ταινίας "Δόκτωρ Ζιβάγκο").

Ο Ζαρ ήταν συνολικά εννέα φορές υποψήφιος για βραβεία της Αμερικανικής Ακαδημίας Κινηματογράφου («Όσκαρ»), κερδίζοντας τα τρία, για τις ταινίες του Λην "Ο Λώρενς της Αραβίας" (1962), "Δόκτωρ Ζιβάγκο" (1965) και "Το πέρασμα στην Ινδία" (1984). Επιπλέον, είχε κερδίσει 4 Χρυσές Σφαίρες, 2 BAFTA, και ένα Grammy.
Ηλίας Σιμόπουλος

Ο Ηλίας Σιμόπουλος (23 Νοεμβρίου 1913 - 30 Αυγούστου 2015) ήταν Έλληνας συγγραφέας, πρόεδρος της Εταιρίας Ελλήνων Λογοτεχνών από το 1984 ως το 1989. Τα έργα του έχουν μεταφραστεί και σε άλλες γλώσσες.
Κορβινιανή Βιβλιοθήκη

Η Κορβινιανή Βιβλιοθήκη (λατινικά: "Bibliotheca Corviniana", "βιβλιοθήκη του [βασιλιά] Κορβίνου") ήταν η δεύτερη σημαντικότερη συλλογή βιβλίων κατά την περίοδο της Ευρωπαϊκής Αναγέννησης. Ανήκε στον βασιλιά της Ουγγαρίας Ματθαίο Κορβίνο μεταξύ 1458 and 1490 κι εντοπιζόταν στη Βούδα, την τότε πρωτεύουσα του βασιλείου. Η οθωμανική κατάκτηση της Βούδα το 1526 είχε ως αποτέλεσμα την καταστροφή και διασπορά των βιβλίων της. Από το 2005 η UNESCO έχει αναλάβει το σχέδιο ανασύσταση μέρους της με έργα που ανήκαν στην βιβλιοθήκη από διάφορες χώρες του κόσμου ενώ η κυβέρνηση της Ουγγαρίας έχει οργανώσει μια ηλεκτρονική βιβλιοθήκη με χειρόγραφά της. Σήμερα υφίστανται περίπου 168 βιβλία που θεωρούνται μέρος της και λαμβάνουν το όνομα "corvinae".
Κωνσταντίνα Ωρολογοπούλου

Η Κωνσταντίνα Ωρολογοπούλου είναι Ελληνίδα διεθνής πετοσφαιρίστρια, η οποία γεννήθηκε στην Λάρισα στις 22 Απριλίου 1991 και αγωνίζεται ως πασαδόρος στην ομάδα του Φιλαθλητικού Λαρισαϊκού.
Μερόπη Καλανταρίδου

Η Μερόπη Καλανταρίδου είναι Ελληνίδα πετοσφαιρίστρια, η οποία γεννήθηκε στην Θεσσαλονίκη στις 10 Φεβρουαρίου 1990 και αγωνίζεται ως διαγώνια στην ομάδα του Άρη.
Τζέρεμι Μάσεϊ

Ο Τζέρεμι Μάσεϊ, (Ντιτρόιτ του Μίσιγκαν, 22 Ιουλίου 1982), είναι Αμερικανός καλαθοσφαιριστής, ο οποίος αγωνίζεται στο πρωτάθλημα της Ουρουγουάης, ενώ στο παρελθόν φόρεσε την φανέλα του Γ.Σ. Λάρισας και του Άρη Θεσσαλονίκης.
Λαογραφικό Μουσείο Καστοριάς

thumb|Η αυλή
thumb|Πρώτος όροφος

Σε έναν από τους δρόμους της παλιάς Καστοριάς, στην περιοχή που βρίσκεται το καλύτερα διατηρημένο μέρος της, τα καλντερίμια και τα αρχοντικά, βρίσκεται το αρχοντικό του Νεράτζη Αϊβάζη, το οποίο στεγάζει από το 1975 το Λαογραφικό Μουσείο Καστοριάς. Εκεί βρίσκουν φιλόξενη στέγη οι υλικές μαρτυρίες του τόπου, αντικείμενα από την καθημερινή ζωή στο σπίτι και στην εργασία, αντικείμενα που σχετίζονται με τελετές και γιορτές.
Ντιτμίρ Μπουσάτι

O Ντιτμίρ Μπουσάτι () είναι Αλβανός πολιτικός, υπουργός Εξωτερικών από το 2013. Προηγουμένως ήταν επικεφαλής της Κοινοβουλευτικής Επιτροπής για θέματα της Ευρωπαϊκής Ένωσης.
Έλενα Μιγιάτοβιτς

Η Έλενα Μιγιάτοβιτς είναι Σερβίδα πρώην διεθνής πετοσφαιρίστρια, η οποία γεννήθηκε στο Βελιγράδι στις 29 Απριλίου 1983 και αγωνιζόταν ως ακραία.
Κατερίνα Τζίμου

Η Κατερίνα Τζίμου είναι Ελληνίδα πρώην πετοσφαιρίστρια, η οποία γεννήθηκε στο Μπίλεφελντ στις 8 Φεβρουαρίου 1975 και αγωνιζόταν ως πασαδόρος.
Γκαμπί του βασιλιά

Το Γκαμπί του βασιλιά είναι ένα σκακιστικό άνοιγμα το οποίο χαρακτηρίζεται από τις αρχικές κινήσεις:
:1. ε4 ε5
:2. ζ4

Τα λευκά προσφέρουν ένα πιόνι για να εκτρέψουν το πιόνι των μαύρων από την "ε" στήλη, έτσι ώστε να οικοδομήσουν ένα ισχυρό κέντρο παίζοντας δ2–δ4. Η θεωρία έχει δείξει ότι, στην περίπτωση που τα μαύρα θελήσουν να διατηρήσουν το πιόνι του γκαμπί, τότε θα αναγκαστούν να αποδυναμώσουν την πλευρά του βασιλιά τους.
Λέγκχορν

Η Λέγκχορν (UK /lɛˈɡɔrn/, /lɨˈɡɔːn/ ή US /ˈlɛɡərn/, ιταλικά: Λιβόρνο "(Livorno)" ή Λιβορνέζε "(Livornese)"), είναι μια φυλή οικιακών ορνίθων με καταγωγή την Τοσκάνη, στην κεντρική Ιταλία. Τα πουλιά αρχικά εξήχθησαν το 1828, στη Βόρεια Αμερική από το λιμάνι της πόλης του Λιβόρνο, στη δυτική ακτή της Τοσκάνης. Αρχικά ονομαζόταν «Ιταλικές» (ενν. όρνιθες), αλλά από το 1865 η φυλή είναι γνωστή ως «Λέγκχορν», παραδοσιακά «αγγλοποιημένος» όρος για το «Λιβόρνο». Η φυλή εισήχθη για πρώτη φορά στη Βρετανία από τις Ηνωμένες Πολιτείες το 1870. Οι λευκές Λέγκχορν χρησιμοποιούνται σε πολλές χώρες του κόσμου, συνήθως ως ωοτόκες κότες. Άλλες ποικιλίες της Λέγκχορν είναι λιγότερο συχνές.
ΛαΜάρκους Ριντ

Ο ΛαΜάρκους Ριντ, γεννημένος στις 31 Οκτωβρίου 1988 στο Τέξας, είναι Αμερικανός καλαθοσφαιριστής, ο οποίος αγωνίζεται στην θέση του σούτινγκ γκαρντ.
Run-DMC

Οι Run-DMC ήταν αμερικανικό χιπ χοπ συγκρότημα που ιδρύθηκε το 1981 στην Νέα Υόρκη από τους Joseph Simmons (Run), Darryl McDaniels (DMC) και Jam Master Jay. Θεωρούνται από τα πιο επιδραστικά και πρωτοπόρα μουσικά συγκροτήματα της χιπ χοπ. Άλλα συγκροτήματα με τεράστια επιρροή στην κουλτούρα της χιπ χοπ μουσικής είναι οι Public Enemy, οι Beastie Boys και ο LL Cool J.

Ο πρώτος τους δίσκος (Run-DMC, 1984) πούλησε εκατομμύρια αντίτυπα και έγινε χρυσός ενώ για τον ίδιο δίσκο τους έχει απονεμηθεί βραβείο Grammy. Οι επόμενοι δίσκοι τους έκαναν επίσης εκατομμύρια πωλήσεις (King of Rock, 1985) και (Raising Hell, 1986) και ήταν από τους πρώτους καλλιτέχνες της χιπ χοπ μουσικής που έκαναν βίντεο για το μουσικό κανάλι MTV και εξώφυλλο για το μουσικό περιοδικό Rolling Stone.

Οι Run-DMC ήταν το μοναδικό χιπ χοπ που συμμετείχε στην συναυλία Live Aid, 1985.
Ιωάννης Βαλαλάς

Ο Ιωάννης Βαλαλάς (1874 ή 1875 - 1945) ήταν Έλληνας δικηγόρος και πολιτικός, βουλευτής και υπουργός, προσωπικότητα της Δυτικής Μακεδονίας.
Δημήτρης Γούτας

Ο Δημήτρης Γούτας (Θάσος, 4 Απριλίου 1994) είναι Έλληνας ποδοσφαιριστής, διεθνής με τις μικρότερες εθνικές ομάδες, που αγωνίζεται ως αμυντικός.
NGC 185

Ο NGC 185 (γνωστός και ως "Caldwell 18") είναι νάνος σφαιροειδής γαλαξίας στον αστερισμό Κασσιόπη, ο οποίος ανήκει στην τοπική ομάδα γαλαξιών. Απέχει περίπου 2 εκατομμύρια έτη φωτός και είναι δορυφόρος του γαλαξία της Ανδρομέδας. Σε αντίθεση με τους περισσότερους νάνους σφαιροειδείς γαλαξίες, ο NGC 185 περιλαμβάνει νεαρούς αστρικούς πληθυσμούς, ενώ περιλαμβάνει ενεργό πυρήνα, τύπου Σίφερτ 2, αν και αυτό αμφισβητείται. Πιθανότατα είναι κοντινότερος γαλαξίας Σίφερτ στη Γη και ο μόνος στην τοπική ομάδα γαλαξιών.
Σεμπά

Ο Σεμπαστιάο ντε Φρέιτας Κόουτο Τζούνιορ (πιο γνωστός ως Σεμπά) (βραζιλιάνικα: "Sebastião de Freitas Couto Júnior" ή "Sebá", Σαλβαδόρ, 8 Ιουνίου 1992) είναι Βραζιλιάνος επαγγελματίας ποδοσφαιριστής που αγωνίζεται ως επιθετικός στην κινεζική Chongqing Dangdai Lifan.
Αγγαίος

Ο Αγγαίος (εβραϊκά: "חַגַּי", κοινή: "Ἀγγαῖος", λατινικά: "Aggaeus") ήταν ένας από τους 12 μικρούς (ελάσσονες) προφήτες του Ισραήλ, ο οποίος προφήτευσε τον ερχομό του Μεσσία. Η μνήμη του γιορτάζεται στις 16 Δεκεμβρίου. Ο Αγγαίος κατατάσσεται ως δέκατος στη σειρά των μικρών προφητών, και ο πρώτος που έκανε προφητεία μετά την αιχμαλωσία (μεταιχμαλωσιακός).
NGC 300

Ο NGC 300 είναι σπειροειδής γαλαξίας στον αστερισμό Γλύπτη. Είναι ένας από τους πιο κοντινούς σπειροειδείς γαλαξίες στη Γη, περίπου 6 εκατομμύρια έτη φωτός από τη Γη, ο οποίος σχηματίζει μαζί με τον NGC 55 μια ομάδα γαλαξιών ανάμεσα στην ομάδα γαλαξιών Γλύπτη και την Τοπική ομάδα γαλαξιών. Έχει φαινόμενο μέγεθος +8,3. Τον ανακάλυψε ο Τζέιμς Ντάνλοπ το 1826.

Στον γαλαξία έχει παρατηρηθεί ένας υπερκαινοφανής αστέρας, ο SN 2010da.
Το μικρό ψάρι

Το μικρό ψάρι είναι ο τίτλος κινηματογραφικής ταινίας παραγωγής 2014 σε σκηνοθεσία του Γιάννη Οικονομίδη. Αποτελεί την τέταρτη ταινία του, στην οποία πρωταγωνιστεί ο Βαγγέλης Μουρίκης. Η ταινία γνώρισε μεγάλη επιτυχία εντός και εκτός των ελληνικών συνόρων, αποκομίζοντας πολύ καλές κριτικές.
Νίκολας Νεγρεπόντε

Ο Νίκολας Νεγρεπόντε ή Νεγκροπόντε (αγγλικά: "Nicholas Negroponte", Νέα Υόρκη, 1 Δεκεμβρίου 1943) είναι Ελληνοαμερικανός αρχιτέκτονας, επιστήμονας υπολογιστών και επιχειρηματίας, και ο ιδρυτής και επίτιμος πρόεδρος του Εργαστηρίου Πολυμέσων ("Media Lab") του Τεχνολογικού Ινστιτούτου της Μασαχουσέτης (ΜΙΤ), καθώς και ο ιδρυτής του οργανισμού Ένας Φορητός Υπολογιστής για Κάθε Παιδί.
Νικηφόρος Ξιφίας

Ο Νικηφόρος Ξιφίας (fl. c. 1000–1028) ήταν Βυζαντινός στρατηγός κατά τη διάρκεια της βασιλείας του Αυτοκράτορα Βασιλείου Β΄. Έπαιξε διακριτό ρόλο στην Βυζαντινή κατάκτηση της Βουλγαρίας, και ήταν καθοριστικός στην αποφασιστική Βυζαντινή νίκη στη Μάχη του Κλειδίου το 1014. Το 1022 οργάνωσε μια ανεπιτυχή επανάσταση κατά του Βασιλείου Β΄, εξετέθη και εξορίστηκε. Τελευταία φορά αναφέρεται το 1028, όταν ανακλήθηκε από την εξορία και αποσύρθηκε σε μοναστήρι.
Κωνσταντίνος Παπαδογιάννης

Ο Κωνσταντίνος Παπαδογιάννης (θάνατος: 25 Οκτωβρίου 1961, Αθήνα) ήταν Έλληνας νομικός και πολιτικός.
Γιάκομπ Άντρις Μπεσέ

thumb|243x243px|Ο Χριστός με τους μαθητές του στην Εμμαούς, έργο του Γιάκομπ Άντρις Μπεσέ.
Ο Γιάκομπ Άντρις Μπεσέ ("Jacob Andries Beschey", Αμβέρσα,1710 - 1786) ήταν Φλαμανδός ζωγράφος που δραστηριοποιήθηκε κατά τον 18ο αιώνα.
Θέμα Καλουδίων

Το Θέμα Καλουδίων ήταν διοικητική διαίρεση της Βυζαντινής Αυτοκρατορίας, μικρό συνοριακό Θέμα, στρατηγίδα, κατά τον 10ο αιώνα.

Η Στρατηγίδα βρισκόταν στην περιοχή της Μελιτηνής κοντά στον Ευφράτη, υα Καλούδια ήταν η αρχαία Κλαυδιάς, και περιελάμβανε τα Καλούδια, μικρή κώμη με την γύρω της περιοχή. Δημιουργήθηκε σε θέμα από τον αυτοκράτορα Νικηφόρο Φωκά μαζί με άλλες συνοριακές περιοχές
NGC 3227

Ο NGC 3227 είναι σπειροειδής γαλαξίας ο οποίος βρίσκεται στον αστερισμό Λέων και αλληλεπιδρά με το νάνο ελλειπτικό γαλαξία NGC 3226. Είναι ένα από τα παραδείγματα αλληλεπιδρόντων γαλαξιών που αναφέρονται στον "Άτλαντα των περίεργων γαλαξιών".

Τον ανακάλυψε ο αστρονόμος Ουίλιαμ Χέρσελ (Frederick William Herschel) στις 15 Φεβρουαρίου 1784, ο οποίος μάλιστα τον περιέγραψε ως "διπλό νεφέλωμα". Μαζί με τον συνοδό γαλαξία νάνο καταγράφτηκαν ως Holm 187 και Arp 94.
Θέμα Αδατά

Το Θέμα Αδατά ή Αδάτων ήταν διοικητική διαίρεση της Βυζαντινής Αυτοκρατορίας, μικρό συνοριακό Θέμα, στρατηγίδα, κατά τον 10ο αιώνα.

Τα Άδατα βρισκόταν στην περιοχή της Καππαδοκίας και αρχικά ανήκαν στο Θέμα Καππαδοκίας, και περιελάμβανε τα Άδατα με το κάστρο και την γύρω περιοχή. Δημιουργήθηκε σε θέμα από τον αυτοκράτορα Νικηφόρο Φωκά μαζί με άλλες συνοριακές περιοχές
Χαρίσιος Βαμβακάς

Ο Χαρίσιος Βαμβακάς (Κοζάνη, 1872 - Θεσσαλονίκη, 31 Αυγούστου 1952) ήταν Έλληνας βενιζελικός πολιτικός που διετέλεσε Δήμαρχος Θεσσαλονίκης από το 1931 ως το 1933. Με τους ορθούς διπλωματικούς του χειρισμούς συνετέλεσε ώστε με τη συνθήκη των Σεβρών να παραδοθεί η Δυτική Θράκη στην Ελλάδα.